ລາວເຊື່ອໝັ້ນວ່າ ສະມາຊິກສະພາຊຸດທີ 7 ນີ້ ຈະປະຕິບັດໜ້າທີ່ໄດ້ດີ
ຄະນະກໍາມະການເລືອກຕັ້ງຂອງລາວ ເຊື່ອໝັ້ນວ່າ ຜູ້ທີ່ໄດ້ຮັບການເລືອກຕັ້ງ ໃຫ້ເຂົ້ານັ່ງໃນສະພາແຫ່ງຊາດ ຊຸດທີ 7 ຈະສາມາດປະຕິບັດໜ້າທີ່ໄດ້ດີ.
ສະມາຊິກຂອງຄະນະກໍາມະການເລືອກຕັ້ງລະດັບຊາດເຊື່ອໝັ້ນວ່າ ຜູ້ທີ່ໄດ້ຮັບການເລືອກ ຕັ້ງໃຫ້ເປັນສະມາຊິກສະພາແຫ່ງຊາດຊຸດທີ 7 ຈະສາມາດປະຕິບັດໜ້າທີ່ໄດ້ຢ່າງມີຄຸນນະ ພາບ ແລະເທົ່າທັນກັບສະຖານະການ ທ່ານທອງສີ ອ້ວນລາສີີ ຮອງປະທານຄະນະກວດກາສູນ ກາງຂອງລັດຖະບານລາວ ໃນຖານະກໍາມະການຄະນະກໍາ ມະການເລືອກຕັ້ງລະດັບຊາດໄດ້ສະແດງຄວາມເຊື່ອໝັ້ນ ວ່າ ບຸກຄົນທີ່ຈະໄດ້ຮັບການເລືອກຕັ້ງໃຫ້ເປັນສະມາຊິກ ສະພາແຫ່ງຊາດລາວຊຸດທີ 7 ທີ່ກໍາໜົດຈະມີຂຶ້ນຢ່າງເປັນ ທາງການໃນວັນທີ 30 ເມສາ 2011 ນີ້ ຈະສາມາດປະຕິ ບັດ ໜ້າທີ່ໄດ້ຢ່າງມີຄຸນນະພາບ ແລະປະສິດທິພາບສູງຂຶ້ນ ກັບທັງຍັງຈະເປັນການປະຕິບັດໜ້າທີ່ໃນດ້ານນິຕິບັນຍັດ ໄດ້ຢ່າງເທົ່າທັນກັບສະພາການພາຍໃນ ແລະຕ່າງປະເທດ ອີກດ້ວຍ ທັ້ງນີ້ກໍເນື່ອງຈາກວ່າບຸກຄົນທີ່ພັກ ແລະລັດຖະບານລາວໄດ້ຄັດເລືອກໃຫ້ເປັນຜູ້ສະໝັກແຂ່ງ ຂັນໃນການເລືອກຕັ້ງໃນຄັ້ງນີ້ ຕ່າງກໍເປັນບຸກຄົນທີ່ມີຄຸນສົມບັດຢ່າງຄົບຖ້ວນຕາມທີ່ພັກກໍາ ໜົດໄວ້ ດັ່ງທີ່ທ່ານທອງສີ ໄດ້ຖະແຫຼງຊີ້ແຈງໃນຕອນນຶ່ງວ່າ: ຄະນະກໍາມະການເລືອກຕັ້ງລະດັບຊາດຂອງລາວ ພາຍໃຕ້ການເປັນປະທານຂອງທ່ານບຸນຍັງ ວໍລະຈິດ ຮອງປະທານປະເທດລາວນັ້ນ ໄດ້ປະກາດລາຍຊື່ບຸຄົນທີ່ຜ່ານການຄັດເລືອກແລະ ກໍໄດ້ຮັບອານຸຍາດໃຫ້ລົງສະໝັກແຂ່ງຂັນ ໃນການເລືອກຕັ້ງເປັນເປັນສະມາຊິກສະພາແຫ່ງ ຊາດລາວຊຸດທີ່ 7 ຢ່າງເປັນທາງການເມື່ອຕົ້ນເດືອນມີນາ 2011 ນີ້ ໂດຍມີຜູ້ທີ່ໄດ້ຮັບອະນຸຍາດໃຫ້ສະໝັກແຂ່ງຂັນໃນການເລືອກຕັ້ງຄັ້ງນີ້ ຈໍານວນທັງໝົດ 190 ຄົນໃນ 17 ເຂດເລືອກຕັ້ງໃນທົ່ວປະເທດລາວ ຊຶ່ງກໍປາກົດວ່າເປັນຜູ້ສະໝັກຈາກສູນ ກາງ 47 ຄົນ ສ່ວນທີ່ເຫຼືອ 143 ຄົນເປັນຜູ້ສະໝັກຈາກລະດັບທ້ອງຖິ່ນ ແລະຈາກຈໍານວນ ຜູ້ສະໝັກທັງໝົດດັ່ງກ່າວ ກໍເປັນຜູ້ສະໝັກເພດຍິງ 47 ຄົົນ ໂດຍຜູ້ສະໝັກສ່ວນໃຫຍ່ກໍເປັນ ບຸກຄະລາກອນຂອງພັກ-ລັດ ເນື່ອງຈາກວ່າ ມີຜູ້ສະໝັກຈາກພາກເອກກະຊົນທີ່ໄດ້ຮັບອານຸ ຍາດໃຫ້ລົງສະໝັກແຂ່ງຂັນໃນການເລືອກຕັ້ງຄັ້ງນີ້ພຽງແຕ່ 5 ຄົນເທົ່ານັ້ນ ສ່ວນຄຸນນະສົມບັດໃນດ້ານການສຶກສາຂອງຜູ້ສະໝັກນັ້ນ ກໍປາກົດວ່າມີຢູ່ເຖິງ 168 ຄົນ ທີ່ຈົບການສຶກສາຕັ້ງແຕ່ລະດັບສູງໄປຈົນເຖິງປະລິນຍາເອກ ໂດຍມີພຽງແຕ່ 22 ຄົນເທົ່ານັ້ນ ທີ່ຈົບການສຶກສາລະດັບຂັ້ນຕົ້ນ ແລະລະດັບກາງ ນອກຈາກນີ້ ກໍມີຜູ້ສະໝັກທີ່ອາຍຸເກີນ ກວ່າ60 ປີຂຶ້ນໄປພຽງແຕ່ 21 ຄົນເທົ່ານັ້ນ ສ່ວນທີ່ເຫຼືອກໍມີອາຍຸລະຫວ່າງ 45-60 ປີ ແລະ ໃນຈໍານວນຜູ້ສະໝັກທັງໝົດ 190 ຄົນດັ່ງກ່າວນີ້ ກໍເປັນສະມາຊິກສະພາແຫ່ງຊາດ ລາວຊຸດທີ 6 ຢູ່ແລ້ວຈໍານວນ 45 ຄົນອີກດ້ວຍ ການເລືອກຕັ້ງສະມາຊິກສະພາ ແຫ່ງຊາດລາວຊຸດທີ 7 ກໍາໜົດ ຈະມີຂຶ້ນຢ່າງເປັນທາງການໃນ ວັນທີ່ 30 ເມສາປີນີ້ ຊຶ່ງປະ ກອບມີທັງໝົດ 17 ເຂດເລືອກ ຕັ້ງທັງໃນເຂດນະຄອນວຽງຈັນ ແລະໃນເຂດ 16 ແຂວງທົ່ວປະ ເທດລາວ ໂດຍປະຊາຊົນລາວ ທີ່ມີອາຍຸຄົບ 18 ປີຂຶ້ນໄປກໍຈະ ເປັນຜູ້ທີ່ມີສິດໃນການເລືອກ ຕັ້ງເອົາສະມາຊິກສະພາແຫ່ງ ຊາດລາວຊຸດໃໝ່ ສ່ວນຄົນ ລາວໃນຕ່າງປະເທດທີ່ມີສິດເລືອກຕັ້ງນັ້ນ ກໍສາມາດຈະໃຊ້ສິິດຂອງຕົນໄດ້ທີ່ສະຖານທູດແລະ ສະຖານກົງສູນຂອງລາວໃນວັນທີ 30 ເມສາເຊັ່ນດຽວກັນ ທັ້ງນີ້ໂດຍສະພາແຫ່ງຊາດລາວຊຸດທີ 7 ນີ້ ຈະມີສະມາຊິກທັງໝົດ 132 ຄົນ ຊຶ່ງເພີ່ມຂຶ້ນ ຈາກຊຸດທີ 6 ທີ່ມີຈໍານວນສະມາຊິກທັງໝົດ 115 ຄົນ ເນື່ອງຈາກວ່າຈໍານວນປະຊາກອນ ລາວໄດ້ເພີ່ມຂຶ້ນຈາກເມື່ອ 5 ປີ ກ່ອນ ໂດຍສໍາລັບໃນການເລືອກຕັ້ງສະມາຊິກສະພາແຫ່ງຊາດລາວຊຸດທີ່ 7 ນີ້ ໄດ້ກໍາໜົດໄວ້ວ່າ ໃນແຕ່ລະເຂດເລືອກຕັ້ງ ຫຼືແຕ່ລະແຂວງນັ້ນ ຈະຕ້ອງມີຈໍານວນສະມາຊິກສະພາແຫ່ງຊາດ ບໍ່ຕໍ່າກວ່າ 5 ຄົນ ເຖິງແມ່ນວ່າ ຈະມີປະຊາກອນບໍ່ເຖິງ 50,000 ຄົນກໍຕາມ ສ່ວນເຂດທີ່ ມີສະມາຊິກສະພາແຫ່ງຊາດຫຼາຍທີ່ສຸດນັ້ນກໍຄື ແຂວງສະຫວັນນະເຂດ ຕິດຕາມດ້ວຍນະ ຄອນວຽງຈັນ ແລະຈໍາປາສັກຕາມລໍາດັບ